Лавров аҳәамҭа ҟаиҵеит Урыстәыла НАТО ашьаҿақәа рҭак шанаҭо азы
© Sputnik / Сергей ГунеевПрезидент РФ В. Путин принял участие в расширенном заседании коллегии Министерства иностранных дел
© Sputnik / Сергей Гунеев/
Уаанӡа Урыстәыла ААР аминистр Сергеи Лавров аҳәамҭа ҟаиҵахьан урыстәылатәи аҳәаақәа рахь НАТО атәылақәа рырратә техникеи ари шадрыԥхьало азы.
АҞӘА, ԥхынҷкәын 1- Sputnik. Урыстәыла адәныҟатәи аусқәа рминистр Сергеи Лавров аҳәамҭа ҟаиҵеит Урыстәыла НАТО ашьаҿақәа рҭак шанаҭо азы. Абри атәы аанацҳауеит РИА Новости.
"Иарбанызаалак ицәгьашатәу ашьаҿақәа ишрыхәҭоу ала аҭак рыҭахоит, амилаҭтә интересқәа шәарҭарак иҭамыргыло", - иҳәеит Лавров Афедерациатә хеилак аҿы "Аиҳабыратә сааҭ" амҩаԥысраан.
Иара иҳәеит Урыстәыла шазыхио аҳәынҭқаррабжьаратә диалог жәларбжьаратәи азинқәеи ООН Аԥҟаԥҵәа апринципқәеи шьаҭас иҟаҵаны.
"Убри аан шьаҭанкыла иҳадаҳкылом хаԥышәала ҳазнеира, ҳаҩныҵҟатә усқәа ахрылагалара, мҽыӷла ҳацәажәара", - иҳәеит иара асеиԥш аҭагылазаашьа аҭак шаҭахо азгәаҭаны.
Лавров иара убасгьы иҳәеит, Украина Урыстәыла иаҿагыло аҟаҵаразы НАТО аҽазышәара ишаҿу.